Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: szakok, illetve a felsőoktatásról szóló 1993. évi LXXX. törvény szerinti főiskolai vagy
Paragraph Index: 164

8. A mesterfokozat és a szakképzettség szempontjából meghatározó ismeretkörök: 8.1. Az alapképzésben megszerzett ismereteket tovább bővítő, mesterfokozathoz szükséges kötelező alapozó ismeretkörök 16-20 kredit: természeti erőforrások, növényföldrajz, -ökológia és természetvédelem, informatikai rendszerek, genetikai ismeretek, tájalkotó növényzet és termőtájak, a zöldkörnyezet műszaki háttere, kísérlettervezés. 8.2. A szakmai törzsanyag kötelező ismeretkörei 40-52 kredit: termelő ökoszisztémák működése és szabályozása; a növényalkalmazás alapjai; globalizált dísznövénytermesztés különös tekintettel a szabadföldi kultúrák kontinensen belüli, illetve kontinensek közötti szakosodására, növényélettan és molekuláris növénybiológia, szaporodás- és szaporítás-biológia; a növénykórtan és rovartan biológiai alapjai; az egészség és zöldkörnyezet kapcsolata. A kertészet története, a kertészet üzemgazdaságtani és marketing vonatkozásai, kerttervezési és geodéziai ismeretek, a díszkertészet termesztő és fenntartó közegei. 8.3. A szakmai törzsanyag kötelezően választható ismeretkörei: 46-54 kredit differenciált szakmai ismeretek 16-24 kredit: szabadföldi és beltéri növényalkalmazás, zöldfelület gazdálkodás, formatan és virágkötészet, többkomponensű fás növények biológiája, bioregulátorok a faiskolában biodiverzitás és természetvédelem, növénygyűjtemények fenntartása, terepi botanika, a természetvédelem általános és történeti kérdései, in vitro technikák, kertészeti dendrológia, fás és lágyszárú haszonnövények a zöld környezetben, faiskolai üzem és áruforgalom; diplomamunka: 30 kredit.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes